
Prome Minister ta felicita; y/gradici tur esnan cu a naje logro grandi 

LEY PLANDI MAYOR A WORDO DEN 
PARLAMENTO DI ARUBA 


Diamars 21 di November, a tuma luga den Parlamento di 
Aruba e reunion publico pa trata e Ley di Plan di Mayor. E ley a 
wordo aproba. Plan di Mayor ta un ley sumamente importante 
na bienestar general di nos muchanan cu ta stipula cu ora un 
pareha separa, nan mester yega na un plan con tur dos lo 
sigui ta parti di e bida di e muchanan. Esaki sigur ta algo hopi 
positivo pa nos comunidad pasobra despues di decision pa 
separacion, mayornan a base di e ley aki por dicidi hunto con 
pa sigui padilanti poniendo nan yiunan centraal. 


“Un PABIEN y DANKI na e comision di Plan di Mayor, cu a 
wordo institui na 2019, pa nan aporte incondicional pa cu esaki 
a bira un realidad, bou guia incansable di Michella Steenvoorde 
Laclé. Un PABIEN y DANKI tambe na colega Minister Rocco 
Tjon pa su vision y perseverancia. Plan di Mayor ta un tremendo 
proyecto pa Arubal,' Prome Minister Evelyn Wever-Croes a 
expresa. 


E COMISION PLAN DI MAYOR TA CONSISTI DI: 
1. Michella Steenvoorde- Lacle (Ministerio di Husticia y 
Asuntonan Social) 


— 


2. Bert Wielenga (Centro ortopedagogico) 

3. Aisca Berkmever (Directie Voogdijraad) 

4. Sacha Geerman (Directie Sociale Zaken) 
5. Magalv Maduro (Bureau Sostenemi) 

6. Svivie Eman (Corte di Aruba) 

7. Luc Alofs (Universidad di Aruba) 

8. Desiree Helder (Centraal Bureau Statistiek) 
9. Vvonne Bermudes (Centro di hoben v famia 

MINISTER MADURO 
TABATA PRESENTE NA E 
"A-MAZE EXPERIENCE" 

EN CONEXION CU E 

CELEBRACION DI 65 AÑA 

DI CAS DI CULTURA 


Diabierna cu a pasa, den un evento cu a keda marca pa musica, 
alegria y celebracion, Minister di Cultura, Xiomara Maduro, 
tabata presente na e celebracion di e 65 aña di historia y legado 
cultural di e icono cu ta Cas di Cultura. E evento yama "A-Maze 
Experience - 65 Aña di Emocion”, tabata un fusion unico di 
arte, teatro, historia y entretenimento, diseña pa celebra hunto 
cu socionan principal y amigonan di e plataforma aki. 


Cas di Cultura, cu ta un centro di cultura y arte den nos 
comunidad desde cu e la wordo funda, a organisa un 
experiencia unico cu a hiba esnan presente den un viahe bek 
pa pasado. E "A-Maze Experience" tabata consisti di diferente 
presentacion artistico y exhibicion interactivo cu a destaca e 
logronan cultural di Cas di Cultura a lo largo di e ultimo 65 aña. 


Minister Maduro, na final di e anochi aki a enfatisa e importancia 
di Cas di Cultura como un espacio pa preservacion y promocion 
di e identidad cultural di nos Pais. 'E "A-Maze Experience” no 
tabata solamente un celebracion di pasado, pero un inspiracion 
pa futuro di nos cultura y arte.’ 


Minister Maduro ta gradici Cas di Cultura y henter e ekipo 
pa nan papel importante den fomentacion di talento local y 
crecemento di bida cultural di nos isla. E experiencia a termina 
cu un exhibicion special cu a laga esnan presente cu un aprecio 
profundo di e herencia cultural rico di nos Pais. 


E aniversario aki no ta marca solamente un momento di 
celebracion, pero tambe un punto di reflexion riba futuro y 
evolucion continuo di Cas di Cultura, sigurando cu e sigui ta 
un pilar fundamental den e comunidad cultural di Aruba den e 
añanan cu ta bin. MN 

Departamento di Cultura: 

E DEPARTAMENTO DI CULTUI 

Despues di mas di 12 siglo di e morto di e martir romano, na 
aña 1594, Santa Cecilia a ser declara e patrona di musica y 
musiconan pa Papa Gregorio XIII. For di e tempo ey cu hopi 
forsa y conviccion su figura tabata ser venera como e abogado 
di e musiconan y esaki a bin ta tuma lugar universalmente. 
Su fecha natal a ser adopta mundialmente como e dia di 
celebracion di musica y musiconan. Desde siglo XVII na varios 
paisnan di Europa a celebra e fecha aki cu festivalnan musical. 
E hoben Cecilia cual a ser martirisa den aña 230 a ser honra 
cu e Patrona di musica pa e storianan cu tabata ser conta den 
su martirio cu ta data di siglo V. Na momento di su morto e 
tabata canta na su unico Señor (Dios) mientras instrumentonan 
musical tabata zona y e tabata 
bisa: “inmacula mi curason y 
curpa”, pues sin mancha y sin 
defecto. 


Nos por admira riba e 
imagenan di Santa Cecilia 
den pleno alegria tocando 
instrumentonan musical den 
presencia di Sefior. Papa 
Gregorio XIII a nombra Cecilia 
Partrona di tur musiconan 
pasobra el a sa di demostra 
un atraccion iresistibel 
na su forma di interpreta | 
melodianan v harmonia riba 
e instrumentonan. Su spirito 
sensible v apasiona pa e arte 
a haci cu a converti su nomber 
den un simbolo di musica. 


E obhetivo principal di e dia 
aki no ta solamente pa pone 
atencion riba e importancia di 
e arte musical rond di mundo 
pero tambe pa promove e 
union, paz V amistad cu musica 
ta causa. Ta bon conoci cu 
e arte di musica ta kibra tur 
barera y ta trece union entre 


nacionnan. 
Pesey awe Departamento 
di Cultura Aruba (DCA) 


cumpliendo cu su labornan Minister di 


di documenta biografia di nos artistanan Arubano. A pone 
esakinan online via www.coleccion.aw. Tambe DCA ta 
trahando pa finalisa cu e publicacion di e buki di ‘Biografia 
di nos Artistanan Arubano'. Ademas DCA ta trahando den un 
cooperacion estrecho cu Arubaanse Muziek School (AMS) 
pa cu e educacion musical y ta sostene diferente proyecto di 
musica en general. Di parti di Ministerio di Cultura y DCA nos 
ta desea tur musico, cu ta crea y interpreta musica, masha 
pabien ariba e dia aki cu ta Dia di Santa Cecilia, Patrona di 
Musiconan. Danki pa aporta y contribui na e bunita forma di 
arte aki cu ta un parti escencial di e expresion musical di nos 
cultura. 


Pabien na tur musico riba boso dia. 


O © | xiomaramaduro.com 


Diaranson 22 November 2023 


A LANSA OFICIALMENTE E TOOLKIT DI CODIGO 
DI PROTECCION V SU REVISTA 


Dialuna anochi, riba dia 
internacional di derecho di 
mucha, a lansa oficialmente 


e toolkit pa loke ta Codigo di 
Proteccion (CDP) y su revista. 
Un momento sumamente bunita, 
caminda a presencia e resultado 
di e dedicacion di e ekipo di CDP 
cu a haci esaki posibel. Ta trata 
di un plataforma digital caminda 
ta inverti den nos profesionalnan 
door di duna nan tools pa por 
eherce nan trabou mucho mas 
miho y garantisa proteccion pa 
nos muchanan. 


E toolkit aki tin di haber cu e 
Codigo di Proteccion, pues awo a 
comberti den un proyecto mucho 
mas sostenibel y duradero. 
Importante pa menciona ta cu [A 
UNICEF Hulanda a aporta pa 
guia e trayecto aki, sin mas e 
contenido di e toolkit aki a wordo MN 
forma door di Departamento di 
Mucha y Hoben cu a lidera henter 
e proyecto. Tambe, a conta cu un 
grupo di trabou cu a percura pa 
e contenido, consistiendo di 17 
profesional di e cuater sectornan; 
husticia, social, salubridad 
publico y enseñansa. E grupo di 
trabou aki, a acerca alrededor di 
70 profesional den e veldnan cu a percura pa duna contenido 
na e toolkit aki. 


Gobierno di Aruba ta percura pa legislacion, maneho, 
procesonan di trabou pa asina por garantisa proteccion pa 
nos muchanan. Bisando esaki, un paso hopi importante ta 
inverti den nos profesionalnan cu mester haci e trabou aki, 
y a traves di e toolkit aki ta percura pa tin inversion ta tuma 
luga continuamente den e profesionalnan a traves di “online 


learning”, videonan, articulonan, preguntanan y respuesta, 
peer-to-peer brainstorming pa yega na ideanan nobo. 


Ministerio di Husticia y Asuntonan Social ta sostene e proyecto 
aki y ta gradici cada profesional cu a percura pa esaki por 
ta posibel. Un danki y un pabien na e ekipo completo di 
Codigo di Proteccion, Departamento di Mucha y Hoben, e 70 
profesionalnan den e veld social, hudicial, salubridad publico y 
enseñansa. Tambe un danki na UNICEF Hulanda. MN 

MINISTER ENDV CROES A REUNI CU E 
STUDIANTENAN DI ARUBA CU TA EHERCE NAN 
ESTUDIO NA UNIVERSITV OF SOUTH CAROLINA 


Despues di un siman basta intensivo y 
pisa di trabou na Merca, unda cu Minister 
Endv Croes a bishita varios universidad 
tanto na Washington, Marvland State v 
estado di South Carolina, Minister Endv 
Croes a topa cu seis (6) studiante di 
Aruba cu actualmente ta eherciendo nan 
estudio na Universitv of South Carolina. 
Durante e encuentro a intercambia idea y 


e studiantenan a comparti nan experencia IB: 


di estudio na University of South Carolina. 
Minister Endy Croes a enfatisa di por mira 
bek riba un tremendo siman di trabou, a 
logra firma un (1) MoU y dos (2) acuerdo 
cu University of South Carolina. 


Nahib Barroso ta studiando operation 
Supply Chain and Finance na University 
of South Carolina. Nahib su conseho pa e 
studiantenan cu ta desea di studia na Merca 
ta scoge pa studia na University of South 
Carolina. E universidad tin un excelente 
“business program” y rank number tres (3) 
den Operation Supply Chain, number 1 den 
International Business y brinda asina hopi 
oportunidad na e studiantenan. Alan Kan 
ta studiando Finance and Accounting na 
University of South Carolina. Un conseho 
pa e studiantenan di Aruba cu ta desea di 
studia “business” na Merca ta pa studia 
na University of South Carolina e ta un 
“prestigious business school'. 


Por ultimo, mandatario di Ensefiansa a indica cu e tabata un 
placer pa dialoga cu e studiantenan y di por a scucha un poco 
di nan experencia. Alabes Minister Endv Croes a enfatisa cu 


e ta hopi orguvoso di nos viunan di tera. Unabes cu finalisa 
nan estudio nan por regresa Aruba pa asina yuda nos sigui 
desaroya Pais Aruba cu e conocemento cu nan ta adkeri na e 
universidad aki. Minister Endy Croes ta desea nan tur clase di 
exito cu nan estudio y nan futuro carera. MN 

MINISTER ENDV CROES TA GRADICI E 
ENTRENADONAN PA NAN CONTRIBUCION DEN 


E DESAROVO DI DEPORTE DI ARUBA 

Recientemente, a tuma luga ceremonia di Premio Excelencia den Deporte unda cu a reconoce e atletanan cu mas a destaca 

den nan disciplina pa afia 2022. Un anochi magico vena cu emocion y alegria unda a honra e 130 atletanan nomina, a reconoce 
bintishete (27) entrenado pa nan contribucion den e desaroyo di deporte di Aruba. Tambe, a rindi homenahe na dies (10) baluarte 
deportivo cu a dedica gran parti di nan bida na desaroyo di deporte di Aruba. Banda di esaki, a reconoce seis (6) atleta olimpico 
cu a ricibi un certificado y pin di Olympians for Life (OLY) for di World Olympians Association pa nan esfuerso y pa promove e 


balornan olimpico. 


E 27 entrenadonan cu a ricibi un reconocemento special: 


Aruba Paralympic committee 

Special Olympics Aruba 

Organizacion Caballista Arubano 

Aruba Triathlon Association 

Aruba Aquatics Federation 

Schaak Vereniging Aruba 

Aruba Tang Soo Do Federation 
Federation Gymnastico Arubano Artistica 
Aruba Athletic Federation 

Aruba Table Tennis Association 

Aruba Aquatics Federation Artistic Swimming 
Aruba Amateur Weightlifthing Association 
Aruba Amateur Baseball Bond 
Arubaanse Voetball Bond 

Aruba Wieler Bond 

Aruba Taekwondo Association 

Aruba Volleyball Association 

Aruba Badminton Bond 

Aruba Little League 

Arubaanse Scherm Bond 

Aruba Bowling Association 

Muay Thai Kickboxing Association 

Aruba Domino Bond 

Febiar Aruba 

Aruba Sailing Association 

Aruba Bodybuilding&Powerlifthing Association 
Federation Gymnastico Arubano Ritmica 


Sr. Luciano Mazzeo 
Sra. Morela Rengel 

Sr. Gino Werleman 

Sr. Nicolaas Robert 
Sr. Ismael Santiesteban 
Sra. Carol Pesqueira 
Sra. Melissa Noguera 
Sr. Jimmy Palma 

Sr. Richard Luidens 
Sr. Rudy Raga 

Sra. Alva Torres 

Sr. Laertes Araque 

Sr. Guido Wever 

Sr. Juan Valdez 

Sr. Gregory Wouters 
Sr. Teofilo Rodriguez 
Sr. Percy Phelipa 

Sra. Su Ying 

Sr. Elwin Rincones 
Sra. Ezzedeane Vrolijk 
Sr. Christiaan Dammers 
Sr. Stacy Hassell 

Sr. Andy Farro 

Sr. Leonardo Gunnar 
Sr. Henze Verploeg 

Sr. Jonathan Wever 
Sra. Adriana Sevilla 


Pa finalisa, Minister Endy Croes ta gradici e entrenadonan pa nan contribucion den e desaroyo di deporte di Aruba. 

MINISTER ENDV TA DESEA DI RECORDA TUR 
SCOL PREPARATORIO RIBA E CONCURSO 
DI KLEUR “STIMA BO MASCOTA 2023" 


Desde afia 2020, e muchanan di scol preparatorio 
ta wordo inclui den e concursonan di pinta v kleur cu 
Gabinete Wever-Croes ta presenta. E concursonan 
aki tin como meta pa sigui conscientisa comunidad, 
specialmente nos muchanan cu nan mascota merece 
hopi amor y bon cuido. 


E pintura cu e muchanan mester kleur ta un diseño di 
Sr. Armando Goedgedrag. Riba e pintura por mira un 
“oud Arubaans huisje”, un tiki di Aruba su naturalesa 
y un veterinario cu dos (2) cacho, un (1) pushi y un (1) 
pisca rond di dje. Hasta por mira cu un di e cachonan 
recientemente a wordo opera: e tin su “cone” bisti pa 
e no por mishi cu su herida. Asina e muchanan ta 
wordo educa cu ta masha normal y hopi importante 
pa laga sterilisa un mascota, cual ta un manera pa 
yuda cu e populacion descontrola di cacho y pushi 
cu tin actualmente na Aruba. E muchanan ta liber si 


AS PET 


Información Participante 


VI ee sti 


Nomber y Fam 
Fecha di Nacemento 


col... 


ta desea di pinta mas cos, por ehempel un cura, mas 
cadushi, mas nubia, etc. 


Participacion ta gratis y ta habri pa tur mucha cu ta 
bay kleuter. Tur scol preparatorio a ricibi un e-mail 
cu e peticion pa participa. Minister Endy ta desea di 
subraya e peticion y ta recorda tur scol preparatorio 
cu e muchanan tin te dia 5 di december 2023 pa 
entrega nan formulario di participacion. Por entrega 
e formularionan di participacion na un di e siguiente 
luganan: MFANoord, MFA Paradera, MFA Santa Cruz, 
MFA Savaneta, Oficina di Gobierno Edison Briesen 
na San Nicolas of na Bestuurkantoor Oranjestad. Lo 
tin premio pa 'kleine' kleuter v pa 'grote' kleuter, a 
base di nan edad (4, 5 y 6 aña di edad) y Minister di 
Enseñansa ta ripiti cu ta e esfuerso di cada mucha 
ta conta. 

Gobierno di Aruba 


participacion ta gratis tin premio pa grote y kleine kleuter ultimo dia di entrega ta dia 5 di december 2023 

Minister Endv Croes: 
AVECTO DI PREPARACION DI 


NICIA CU TRA 

Diabierna ultimo, a inicia e Travecto di Preparacion 
pa Alfabetisacion na Papiamento na John F. Kennedv 
Education Center Aruba, cual tabatin un gran acogida. Esaki 
ta pa e implementacion di Alfabetisacion na Papiamento 
den cuadro di maneho di idioma nobo cu lo introduci e aña 
escolar benidero, cual ta basa riba recomendacion 2 di e 
rapport Doorlichting van het Arubaanse Onderwijsstelsel. 
Pues desde aña escolar 2024-2025, e alumnonan di klas 
1 di scol basico lo siña lesa y skirbi na Papiamento. Lo 
duna Hulandes como idioma stranhero y acopla na loke 
e mucha por den Papiamento. E añanan despues lo sigui 
cu Papiamento y Hulandes como idioma stranhero den e 
siguiente klasnan di scol basico. 


Pa esaki, alrededor di 50 maestro di klas 1 hunto cu 35 
cabesante di scol basico na Aruba lo haya 6 dia di estudio 
durante e trayecto di preparacion cu a inicia november 
2023 y lo culmina na mei 2024. Durante e prome encuentro 
por a observa e gran interes di e scol y directivanan di scol 
pa e proyecto aki. Esaki sigur ta un momento historico, 
mirando cu ya ta mas cu un siglo unda a indica cu un mucha 
mester siña, lesa y skirbi den su idioma materno y unda 
ciencia a prueba cu pa siña un idioma strahero manera 
Hulandes mester uza un didactica diferente. Mirando e 
contexto multilingual di Pais Aruba, e ta necesario pa nos 
muchanan forma un base fuerte di e idioma Papiamento 
(cu segun data di Censo ta e prome idioma of e idioma 
mas papia pa 80% di nos comunidad). 


Cu e base fuerte aki, e muchanan por siña e otro 
idiomanan cu nan mester di dje den futuro na scol, den 
nos comunidad y den mercado laboral. Durante e trayecto 
di preparacion aki e maestro- y cabesantenan di scol 
basico lo haya oportunidad pa sigui un serie di les riba e 
plataforma digital di Matrix pa profesionalisa nan mes pa 
inicia cu Alfabetisacion di Papiamento otro aña augustus. 
Durante e lesnan nan lo trata: e metanan nucleo di idioma 
y comunicacion, conocemento di e material, didactica 
di idioma materno y didactica di idioma stranhero y 
dominio di Papiamento. Minister Endy Croes ta gradici 
tur e facilitadonan cu a contribui pa sostene e maestro-y 
cabesantenan di scol basico den e preparacion pa 


implementacion di Alfabetisacion na Papiamento na aña | 


2024. Hunto nos ta logra! E 


E 
, 


Desarovo v progreso di un pais ta mas 
sostinibel, fuerte v lihe ora cu cada 
ciudadano di e pais uni den esfuersonan 
v contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


